SKRIFTLIG FORESPOERGSEL E-3164/97 af Roberta Angelilli (NI) til Kommissionen (13. oktober 1997)

Om: Yderligere oplysninger om den aarlige rapport fra C.E.R.A. om »Ekstremisme i Europa«

I maj 1997 offentliggjorde C.E.R.A. (Det Europaeiske Center for Forskning og Aktion i forbindelse med Racisme og Antisemitisme med oekonomisk stoette fra Europa-Kommissionen en rapport med titlen »Ekstremisme i Europa«. Denne rapport har allerede vaeret genstand for mindst to forespoergsler fra Parlamentet til Kommissionen, nemlig P-1940/97 ((EFT C 373 af 9.12.1998, s. 160.)) og i E-2047/97 ((EFT C 21 af 22.1.1998, s. 136.)), hvori det haevdes, at denne rapport giver et forvraenget billede af kendsgerningerne, som kraenker politiske partier eller hele medlemsstater i Unionen, som uberettiget anklages for at udoeve eller opfordre til racisme og fremmedhad. Kommissionen har i sine svar paa forespoergslerne afvist ethvert ansvar for denne rapport, idet den har understreget, at der ikke er tale om et officielt dokument fra Kommissionen, selv om forskellige presseorganer har beskrevet den som et saadant over for offentligheden. Imidlertid hedder det i Kommissionens forordning om protektorater, at tildeling af stoette fra Kommissionen er betinget af, at projektet ikke kraenker en del af offentligheden i et eller flere medlemsstater, en indstilling, som ogsaa staar i retningslinjerne for forelaeggelsen af projekter vedroerende det europaeiske aar mod racisme. Det er en logisk foelge, at samme krav boer stilles i forbindelse med stoette, der ikke blot er af moralsk, men ogsaa finansiel karakter.

Vil Kommissionen i forbindelse hermed oplyse:

1. om den er enig i, at C.E.R.A.'s rapport indeholder alt for mange politisk subjektive elementer, som kraenker andre menneskers foelelser og organisationers og landes vaerdighed, idet de udsaettes for saa upraecise bedoemmelser, at rapporten ikke kan betegnes som en undersoegelse af videnskabelig karakter?

2. om klagerne over rapporten vil medfoere, at Kommissionen eventuelt vil tage nogle initiativer, f.eks. tilbagekalde stoetten til C E R A?

3. hvilken holdning Kommissionen indtager til eventuelle stoetteanmodninger i fremtiden fra C.E.R.A. i forbindelse med tilsvarende initiativer?

Svar afgivet paa Kommissionens vegne af Pádraig Flynn (11. november 1997)

CERA (Det Europaeiske Center for Forskning og Aktion i forbindelse med Racisme og Antisemitisme) hvis sponsor er et udvalg, der er sammensat af Europa-Parlamentets formand, Kommissionens tidligere formand samt Europaraadets generalsekretaer, har siden 1993 inden for rammerne af Europa-Parlamentets beslutning af 21. april 1993 om racismens og fremmedhadets genopblussen i Europa og faren for hoejreekstremistisk vold modtaget en aarlig bevilling (budgetpost B3-4114) til gennemfoerelse af projekter.

Der er i 1997 bevilget et beloeb til en ajourfoering af den omtalte rapport med henblik paa at belyse spoergsmaalet om islamisk fundamentalisme og dets netvaerk paa kontinentet. Den nye udgave af rapporten kommer til at indeholde en erklaering, hvoraf det fremgaar, at publikationen er udarbejdet paa CERA's initiativ med oekonomisk stoette fra Kommissionen. Endvidere understreges det i erklaeringen, at de i rapporten anfoerte udtalelser, ikke forpligter hverken Kommissionen eller andre EF-institutioner, idet de er afgivet paa CERA's ansvar.

I oevrigt skal det understreges, at det var paa Europa-Parlamentets initiativ, at der blev afsat et beloeb til CERA under budgetposten »foranstaltninger til bekaempelse af racisme, fremmedhad og antisemitisme.